# Champagne Pool

Champagne Pool - en anglès literalment “piscina de xampany” - és un llac a l'Illa del Nord de Nova Zelanda. És un llac natural d'aigües calentes de la zona termal de Wai-O-Tapu, a la regió de Waikato. La font calenta és a uns 30 km al sud-est de Rotorua i 50 km al nord-est de Taupo. El nom de Champagne Pool es deu a les abundants emanacions de diòxid de carboni (CO₂) que recorden les bombolles en un got de xampany. La font calenta es va formar fa uns 900 anys a causa d'una erupció hidrotermal, el que la fa, a escala geològica, un sistema relativament jove. El seu cràter té prop de 65 metres de diàmetre i aconsegueix una profunditat de l'ordre de 62 metres i un volum estimat de 50.000 m³.

## Característiques tèrmiques i químiques

Les aigües més profundes de Champagne Pool són a una temperatura d'uns 260 °C però la temperatura de l'aigua del llac és entre 73 °C i 75 °C a causa del seu refredament al contacte amb l'atmosfera. El seu pH és relativament constant, de l'ordre de 5,5, a causa del tamponament pel flux de CO₂. Entre els gasos del llac el més abundant és el diòxid de carboni (CO₂), però també, en menor mida, hi ha el nitrogen (N₂), metà (CH₄), hidrogen (H₂), sulfur d'hidrogen (H₂S) i rastres d'oxigen (O₂). El fluid geotermal silícic està saturat per metal·loides com l'orpiment (As₂S₃) i l'estibina (Sb₂S₃) que precipiten i formen dipòsits ataronjats, que contrasten fortament amb el to grisenc del sílice de les ribes de Champagne Pool.

## Característiques biològiques

Mentre que les característiques geoquímiques de Champagne Pool són ben conegudes, molt pocs estudis s'han interessat per les formes de vida microbiana que podria acollir. L'H₂ i també el CO₂ o l'O₂ H podrien constituir fonts d'energia que permetrien el desenvolupament autotròfic de microorganismes metanògens o hidrogen-oxidants.
A Champagne Pool s'han descobert dues noves espècies de bacteris i una d'archaea. El bacteri CP.B2 nomenada Venenivibrio stagnispumantis suporta continguts relativament fortes en compostos d'arsènic i d'antimoni i representa un nou gènere i una nova espècie en l'ordre de Aquificae.

## Referències

* ↑ Lloyd, E. F. (1959). The hot springs and hydrothermal eruptions of Waiotapu. New Zealand Journal of Geology and Geophysics 2, 141-176.
* ↑ Hedenquist, J. W. (1986). Geothermal systems in the Taupo Volcanic Zone: Their characteristics and relation to volcanism and mineralisation. Bulletin of the Royal Society of New Zealand 23, 134-168.
* ↑ Giggenbach, W. F., Sheppard, D. S., Robinson, B. W., Stewart, M. K. & Lyon, G. L. (1994). Geochemical structure and position of the Waiotapu geothermal field, New Zealand. Geothermics 23, 599-644.
* ↑ Jones, B., Renaut, R. W. & Rosen, M. R. (2001). Biogenicity of gold- and silver-bearing siliceous sinters forming in hot (75 degrees C) anaerobic spring-waters of Champagne Pool, Waiotapu, North Island, New Zealand. Journal of the Geological Society 158, 895-911.
* ↑ Pope, J. G., Brown, K. L. & McConchie, D. M. (2005). Gold concentrations in springs at Waiotapu, New Zealand: Implications for precious metal deposition in geothermal systems. Economic Geology 100, 677-687
* ↑ (Hetzer, A., Morgan, H. W., McDonald, I. R. & Daughney, C. J. (2007). Microbial life in Champagne Pool, a geothermal spring in Waiotapu, New Zealand. Extremophiles 11, 605-614.
* ↑ Hetzer, A., McDonald, I. R. & Morgan, H. W. (2008). Venenivibrio stagnispumantis gen. nov., sp. nov., a thermophilic hydrogen-oxidizing bacterium isolated from Champagne Pool, Waiotapu, New Zealand. International Journal of Systematic and Evolutionary Microbiology 58, 398-403.